Die geel ballon deur leo(wyfie) | Bydraes | Woes - Kreatiewe platform vir Afrikaans
Titel: Die geel ballon
leo(wyfie) Premium+ Lid
Aantal woorde: 485
By die hospitaal het die kinders vol afwagting gewag op die hanswors se besoek, al is party effens skrikkerig. Die tannies het hulle haartjies mooi gekam, en party maatjies het nie baie haartjies nie, omdat hulle baie siek is en hulle haartjies uitgeval het. Party het op stoeltjies gesit , ander het in hul bedjies regop gesit, en van hulle het in die beddens gelê
Een dogtertjie se hartjie is seer, sy kan nie sien nie, haar ogies het seer gekry, en in haar hartjie het sy gedink dat, omdat sy nie kan sien nie, sy nie deel kan wees van die partytjie nie.
In die gang het hulle klokkies hoor lui en toe 'n vrolike "Hallo, Hallo "gehoor."Dis hy, dis hy" het hulle geroep, en toe staan hy daar, voor hulle. Dit is amper te goed om waar te wees. Hulle ogies blink en gesiggies straal toe hy sy tas vol goue en silwer sterretjies op die tafel in die middel van die kamer neersit.
"Wie sal my help met die towerspreuk om my towertas oop te maak", vra hy.
"Ek, ek, vra my, kies my " roep van die kinders opgewonde.
Hanswors kyk rond en sien die mooi dogtertjie, wat tjoepstil op haar stoeltjie sit, en so hartseer lyk hier tussen al die vrolike gesiggies.Hy loop tot by haar, gaan op sy hurke sit en fluister in haar oor, vat haar handjie en loop tot voor die tas. Hy sit sy towerstaf in haar handjie en sy swaai die staf heen en weer, die blinkers waai soos sterretjies en woeps oop spring die tas.
In die tas iss daar klomp verkillende balonne, rondes, langes, kleintjies en grotes en van alle kleure. Dit is soos 'n towertas, vol verrassings. Hy kan wonderlike dinge maak met alles wat in die tas is en het al in die verlede vir baie gelukkige gesiggies gesorg.Die balonne is baie opgewonde as die kunstenaarvir hulle vertel dat hulle weereens moet help om die siek kindertjies gelukkig moet maak. Elkeen wonder of hy dalk gebruik gaan word, en wat hulle gaan wees, 'n blom , 'n dier of 'n sonstraal. Hy kan regtig toor met hulle.'n Lang geel ballon lê eenkant want hy was al by twee partytjies maar was nie gekies nie.
"Kies vir jou 'n ballon".
Skaam fluister sy "Ek kan nie sien nie, Oom".
"Sit jou handjie in die tas en vat enetjie"
Sy steek haar handjie in en die geel ballonetjie wens , wens dat sy hom moet kies. Sy trek haar handjie terug en steek dit weer uit, en vat 'n ballon.
"Nou wat moet ek vir jou maak? 'n Hondjie of blommetjie".
"'n Blommetjie asb, wat ek langs my bedjie kan sit"
En so het die dogtertjie die prinses van die partytjie geword omdat sy met die towerstaf die tas oopgemaak het en die geel ballon het vir dae langs haar bed geglimlag met sy geel blom gesiggie.